stanford-oval/wikipedia huggingface dataset:
דיסקוגרפיה של חנן בן ארי
וידאו קליפים

| שם | שנה | במאי | מספר צפיות ביוטיוב (במיליונים) | ביבליוגרפיה |
| --- | --- | --- | --- | --- |
| "ממך עד אליי" | 2014 | רוביק פייגלין | 6.6 |  |
| "אדון הסליחות" (עם איזי) | 2015 |  | 0.2 |  |
| "ניגון הנשמות" | 2016 |  | 1.2 |  |
| "לא לבד" | 2016 | אסף אסולין | 1.1 |  |
| "תודה שאת" | 2017 | יעקב אסרף | 2.1 |  |
| "ויקיפדיה" | 2017 | תומר ג'רבי, יניב שמלצר | 14.2 |  |
| "מה אתה רוצה ממני" | 2017 | אור ברנע | 9.0 |  |
| "לומדת ללכת" | 2018 |  | 5.9 |  |
| "אלוף העולם" | 2019 | איתן כהן, אלון זייפרט | 35.8 |  |
| "אם תרצי" | 2020 | יעקב אסרף | 33.0 |  |
| "געגועים לבני אדם" | 2020 | נדב צופי | 1.3 |  |
| "שבורי לב" | 2020 | יעקב אסרף | 6.9 |  |
| "אמן על הילדים" | 2020 | — | 26.0 |  |
| "חולם כמו יוסף" | 2021 | איתן כהן, אלון זייפרט | 11.2 |  |
| "מקום" | 2021 | חי אפיק | 3.2 |  |
| "חנניה" | 2022 | יעקב אסרף | 5.7 |  |
| "אלא בי" | 2022 | איתן כהן, תומר בירן, אלון זייפרט | 1.3 |  |
| "חוץ מכדורגל" | 2023 | עומרי רוזי | 0.5 |  |
| "מולדת" | 2023 | — | 0.2 |  |
סינגלים שיווקיים

כשהשיר תותים ניצח במצעד יחד עם השיר מתוק כשמרלי ביצע יחד עם אליעד נחום משאפ לשני השירים יחד.
ב-2017 ביצע קאבר לשיר סוד המזלות אשר שימש כשיר הנושא של הסרט "מכתוב". כמו כן הוציא את השיר כסינגל מלווה בקליפ בו הוא נראה מטיל ברחובות ירושלים לצד גיבורי הסרט.
ב-2017 השתתף בתוכנית ילדי בית העץ ושר את השיר "קוואמי מאפריקה".
ב-2017 ביצע במצעד השנתי של גלגלצ את השיר "אצלך בעולם" כמחווה למאיר בנאי.
ב-2018 לרגל המצעד השנתי של גלגלצ ביצע את השיר לומדת ללכת.
ב-2019 היה בין 34 זמרים ישראלים שהוציאו את השיר שבט אחים ואחיות.
ב-2019 כחלק מחזרות למופע צמאה תש"פ הוציא יחד עם אברהם פריד ויונתן רזאל את השירים אני מאמין, והך בסלע.
ב-2020 לרגל המצעד הבינלאומי של גלגלצ ביצע את השיר Lonely של ג'סטין ביבר.
ברדיוס 100FM ביצע בן ארי קאברים רבים, מלאך (קאבר לאביב גפן), ככה זה (קאבר לברי סחרוף), מסיבה (קאבר ליסמין מועלם) ומתנות (קאבר לאביתר בנאי).
ראו גם

שירים שהוקלטו על ידי חנן בן ארי
רובנו (מחוז)

מחוז רובנו (באוקראינית: Рівненська область) הוא אחד ממחוזות אוקראינה, שוכן בצפון-מערב המדינה, ובירתו העיר רובנו.
שטח המחוז, כ-20 אלף קמ"ר, מדורג במקום ה-21 מבין מחוזות אוקראינה, ומהווה כ-3.3% משטחה הכולל של אוקראינה. בשנת 2014 התגוררו במחוז 1,159,296 תושבים, נתון המדרג אותו במקום ה-18 באוקראינה.
שטח המחוז סופח לאימפריה רוסית בשנת 1795, בעקבות חלוקת פולין. לאחר מלחמת העולם השנייה הוא עבר לפולין וסופח לברית המועצות בעקבות הסכם ריבנטרופ–מולוטוב בשנת 1939.
המחוז גובל בצפון בבלארוס במזרח במחוז ז'יטומיר, בדרום במחוזות חמלניצקי, טרנופול, לבוב, ובמערב במחוז ווהלין.
לפני מלחמת העולם השנייה בשטח המחוז התגוררה אוכלוסייה יהודית משמעותית ובמספר יישובים היא הייתה רוב אוכלוססית היישוב (בורקוביץ' למשל יהודים היו 85% מכלל התושבים).
חלוקה אדמיניסטרטיבית

מיולי 2020, לאחר יישום רפורמה במחוזות משנה של אוקראינה, מחוז רובנו מחולק ל-4 מחוזות משנה כדלהלן:
| שם בעברית  | שם באוקראינית | שטח (קמ"ר) | אוכלוסייה 2020 | מרכז מנהלי |
| --- | --- | --- | --- | --- |
| מחוז משנה דובנו | Дубенський ‏ | 3294 | 170,400 | דובנו |
| מחוז משנה ורש | Вараський ‏ | 3324 | 139,000 | ורש |
| מחוז משנה סארני | Сарненський ‏ | 6213 | 213,000 | סארני |
| מחוז משנה רובנו | Рівненський ‏ | 7217 | 634,900 | רובנו |
תאוריית מרחב העבודה הגלובלי

תאוריית מרחב העבודה הגלובלי (באנגלית: Global workspace theory, ובראשי תיבות  GWT) היא ארכיטקטורה קוגניטיבית פשוטה שפותחה על ידי ברנרד בארס Bernard Baars, כדי לתת מענה איכותני עבור מערך גדול תהליכים קוגניטיביים מודעים ולא מודעים.
תאוריית מרחב העבודה הגלובלי היא מושג דומה למושג זיכרון העבודה, המתייחס לאירוע פעיל באופן רגעי, אשר נחווה באופן סובייקטיבי בזיכרון העבודה, למשל דמיון חזותי או דיבור פנימי.
על פי תאוריית מרחב העבודה הגלובלי, תכנים מנטליים מתחרים על גישה למרחב העבודה, כאשר הזוכים מיוחסים לחשיבה המודעת.
מרחב העבודה הגלובלי מכיל ייצוגים שמשודרים אליו ממערכות שונות לגמרי, למשל ייצוגים תפיסתיים, מוטוריים, רגשיים ומנומוניים.
היציבות של התכנים המודעים נשמרת, משום שלמרחב העבודה הגלובלי יש את היכולת להגביר ולהדגיש את זרמי הקלט של התכנים שנמצאים בו ברגע נתון.
על פי תאוריית מרחב העבודה הגלובלי המודעות מאפשרת להנגיש מידע באופן גלובלי עבור טווח רחב של תהליכים קוגניטיביים כמו חשיבה לוגית, שליפה מהזיכרון, יכולת תכנון, גיבוש כוונות ודיווח מילולי.
על פי רוב מרחב העבודה הגלובלי מקושר לחוויות תפיסתיות מודעות, כלומר חוט מחשבה המונחה על ידי גירויים חיצוניים (externally guided train of thought). עם זאת היבטים מסוימים של הארכיטקטורה של מרחב העבודה הגלובלי יכולים להיות ישימים גם עבור מחשבה מודעת המונחת על ידי גורמים פנימיים (internally mediated conscious thought).
בהקשר זה רשת ברירת המחדל מתפקדת כמנגנון נוסף של מרחב העבודה הגלובלי, שמופעל כאשר החשיבה המודעת עוקבת אחרי חוטי מחשבה המונחים על ידי גורמים פנימיים.
מטפורת התיאטרון

ניתן להסביר את תאוריית מרחב העבודה הגלובלי במונחים של מטפורת התיאטרון. על פי מטפורה זו, ב"תיאטרון של התודעה" "זרקור" של תשומת לב סלקטיבית מקרין נקודת אור על הבמה. הנקודה הבהירה חושפת את התוכן המודע של תהליכי החשיבה, כלומר, את המתרחש על הבמה באזור שאותו היא מאירה. השחקנים נעים לעבר האזור המואר של הבמה ויוצאים ממנו לאחר שסיימו לבצע את תפקידם. באותו הזמן, הקהל שאינו מואר - נמצא בחושך (כלומר, בלא מודע) ומשם הוא צופה בהצגה. מאחורי הקלעים, שגם הם נמצאים בחושך, פועלים הבמאי (תפקודים ניהוליים), עוזרי הבמה, תסריטאים, מעצבים וכדומה. הם מעצבים את הפעילות הגלויה בנקודה המוארת על ידי הזרקור, אבל הם עצמם בלתי נראים, כלומר - לא מודעים.
הערות שוליים

1 2 3 4  Smallwood, J., Brown, K., Baird, B., & Schooler, J. W. (2012). Cooperation between the default mode network and the frontal–parietal network in the production of an internal train of thought. Brain research, 1428, 60-70.
1 2  Shea, N., & Frith, C. D. (2019). The global workspace needs metacognition. Trends in cognitive sciences.
ניתן להמחיש את תאוריית מרחב העבודה הגלובלי באמצעות מטפורת התיאטרון - השחקנים שעומדים על הבמה תחת אור הזרקורים מייצגים את החשיבה המודעת, בעוד שהקהל והצוות שלא נמצא על הבמה מייצגים את התהליכים הקוגניטיביים הלא מודעים
מעגל תנועה

תמרור של מעגל תנועה
שלט באנגליה המורה על כניסה אל Magic Roundabout (מעגל הקסמים) (אנ')
מעגל תנועה ליד תחנת הרכבת ירושלים מלחה
מעגל תנועה ע"ש כריסטופר קולומבוס בניו יורק
דיאגרמה המראה תנועה במעגל תנועה
מעגל תנועה (בלשון העם: כיכר תנועה) הוא מקום מפגש בין מספר כבישים היוצר טבעת כביש המקיפה שטח הפרדה עגול (בדרך כלל) כאשר מהטבעת יוצאים הכבישים השונים. הנסיעה במעגל תנועה סטנדרטי מותרת רק בכיוון אחד: במדינות בהן התנועה מתנהלת בצד ימין של הכביש (רוב מדינות העולם, ובהן ישראל) – הנסיעה במעגל התנועה היא נגד כיוון השעון, ואילו ביתר המדינות, בהן התנועה מתנהלת בשמאלו של הכביש, הנסיעה במעגל התנועה היא עם כיוון השעון. זכות הקדימה שייכת לרכב שכבר נמצא במעגל התנועה. התמרור המסמן מעגל תנועה הוא עיגול כחול ובו ישנם 3 חצים לבנים, במעגל, המורים על כיוון הנסיעה במעגל התנועה.
התפתחות מעגלי התנועה

האדריכל הצרפתי אז'ן אנאר (Eugène Hénard) תכנן צומת מעגלי חד-כיווני כבר ב-1877. האדריכל האמריקאי ויליאם פלפס אינו (William Phelps Eno) אהב מעגלי תנועה קטנים והוא תכנן את מעגל תנועה קולומבוס (כיכר קולומבוס), שנבנה ב-1905. מאז נבנו מעגלי תנועה רבים בארצות הברית, רבים מהם היו "סיבובונים" בעלי קוטר גדול שאפשרו השתלבות במהירות גבוהה, ונתנו עדיפות לתנועה הנכנסת למעגל. תכנון זה נכשל משתי סיבות עיקריות:
דרוש מעגל בקוטר גדול כדי לאפשר מקום להשתלב במהירות גבוהה. למרות שמספר מעגלים כאלה היו ענקיים (קוטר של מעל 100 מטר) הם לא היו גדולים מספיק להשתלבות במהירות.
מתן עדיפות לתנועה נכנסת פירושו שיכולים להיכנס לדרך המעגלית יותר כלי רכב מאשר היא מסוגלת להכיל. התוצאה היא עומס בתוך מעגל התנועה.
הניסיון של ארצות הברית עם מעגלי תנועה היה ברובו שלילי, והתאפיין בריבוי תאונות ובעיות עומס. עד אמצע שנות ה-50 של המאה ה-20 בניית מעגלי תנועה פסקה כמעט לחלוטין. הניסיון של מדינות אחרות עם מעגל תנועה לא היה טוב יותר עד פיתוח מעגל התנועה מסוג Roundabout בבריטניה בשנות ה-60 של המאה ה-20. בניגוד למעגל התנועה הישן במעגל זה זכות הקדימה היא לרכב הנמצא במעגל התנועה, דבר החוסך מהנהג בלבול בכניסה לכיכר והקטנת כמות המצבים בהם אין מתן זכות קדימה, והנסיעה בו היא במהירות איטית, דבר המקטין את הסיכוי לתאונות. שימוש במעגל תנועה זה היה טוב למקומות בהן אין עומסי תנועה גדולים וחסך את השימוש בצומת מרומזר. גודלם של מעגלי תנועה אלה היה כגודל צומת והרבה פחות ממעגלי התנועה הישנים.
שטח ההפרדה במרכז מעגל התנועה

שטח ההפרדה במרכז מעגל התנועה הוא עגול, אלא אם צורת מעגל התנועה היא אינה מעגל, כפי שיפורט בהמשך.
שטח ההפרדה במרכז מעגל התנועה > אי תנועה בנוי

שטח הפרדה אופייני הוא אי תנועה בנוי. על-פי רוב, בשוליו החיצוניים ישנן אבני שפה המגדירות באופן ברור את הגבול בין הכביש לאי התנועה. ברוב המקרים, מאבני השפה, כלפי פנים המעגל, ישנו ריצוף של אבנים משתלבות, או כאלה שאינן משתלבות, כגון חלוקי נחל. שכבה פנימית נוספת יכולה לכלול פריטים לנוי, כגון: דשא, ערוגות פרחים, עצים או פסלים.
לכל הפריטים שנזכרו, מעבר לשימוש האסתטי, ישנו גם תפקיד בטיחותי של סימון שטח ההפרדה של מעגל התנועה בבירור. אלמנט בטיחותי נוסף הרווח באיי התנועה הבנויים הוא גובה פני השטח ההולך ועולה כלפי מרכזו של מעגל התנועה, שנועד למנוע גישה של כלי רכב לצידו השני של מעגל התנועה: במקרים רבים אבני השפה יהיו משופעות כלפי מעלה, הריצוף הפנימי או הדשא יהיו משופעים אף הם או מדורגים, ועצים או פסלים המוצבים במרכז אי התנועה יהוו את שיא הגובה באי.
במקרים מועטים, אי התנועה הבנוי יהיה גבוה מאוד החל משפתו או קרוב לשפתו. מקרה נדיר אף יותר ניתן למצוא במעט מעגלי תנועה הנמצאים בתוך חניונים מקורים בעלי יותר ממפלס אחד: אי התנועה בנוי לכל גובה המפלס, בשל היותו גם עמוד תמך רחב התומך בתקרת הקומה או המבנה.
ככלל, איי תנועה גבוהים מדי עשויים להקשות על שדה הראייה של הנהגים הנוסעים במעגל התנועה, ובייחוד של אלה הבאים מחוצה לו ומתכוונים להיכנס אליו. לכן, מספרם של מעגלי תנועה מסוג זה הולך ופוחת.
שטח ההפרדה במרכז מעגל התנועה > שטח הפרדה המסומן בצבע

ישנם מקרים, הנפוצים פחות, בהם במרכז מעגל התנועה שטח ההפרדה אינו בנוי, אלא מסומן בצבע בלבד. הצבע על-פי רוב הוא לבן, צהוב או כתום, והעיגול יכול להיות חלול או מלא, הכל בהתאם לחוקי התנועה של המדינה בו הוא נמצא. מעגל תנועה מסוג זה הוא בטיחותי פחות, שכן הוא מאפשר לכלי רכב להגיע בקלות לצידו השני של מעגל התנועה. על-פי רוב, סימון של מעגלי תנועה מסוג זה יכול להתרחש בשל לפחות אחת מהסיבות הבאות:
שיקולים תקציביים
מעגל התנועה נמצא באזור בו התנועה דלילה, כמו בשכונות מגורים.
שטח מעגל התנועה קטן מכדי לבנות בו אי תנועה הנראה בבירור לעין הנהגים. לרוב מקרה זה מתרחש כאשר מעגל התנועה מחליף צומת קיים שתחום מצדדיו על-ידי מבנים או שטחים שלא ניתן לגלוש לתוכם.
מעגל התנועה נמצא במבנה מקורה, ואי תנועה בנוי יגביל את שדה הראייה בו.
מעגל התנועה נמצא בשטח תפעולי שנעים בו כלים כבדים (כגון: משאיות רחבות או ארוכות, ציוד מכני הנדסי, מלגזות, עגורנים, מטוסים) הדורשים גמישות בתנועה, ואיי תנועה בנויים יכול להפריע להם בתנועה זו. דוגמאות לשטחים תפעוליים כאלה: מפעלים, אזורי תעשייה, נמל תעופה ונמל ים.
מעגל התנועה נמצא בשלבי בנייה או כתחליף זמני לצומת. מעגל התנועה נמצא בכביש בשלבי סלילה או כאשר יש עבודות בכביש.
צורת מעגל התנועה

על אף שרוב מעגלי התנועה הם עגולים, ייתכנו מעגלי תנועה בצורות מעוגלות שאינן מעגל. לרוב מעגלי תנועה אלה נבנים כך בשל לפחות אחד מהסיבות הבאות:
צורך תנועתי הנדסי, כגון בשל הצורך בחיבור של כבישים שאינם מאונכים זה לזה בזוויות ישרות
השטח הפנוי לבניית מעגל התנועה מוארך או ברוחב משתנה.
מגבלות תקציביות, כגון במקרה ששני צמתים סמוכים ממוזגים יחד למעגל תנועה אחד מוארך.
להלן דוגמאות לצורות גאומטריות שונות של מעגלי תנועה:
מעגל
אליפסה
צורה גאומטרית מוארכת, סימטרית לאורכה וקמורה, שקצוותיה מהווים קשתות של שני מעגלים שונים, השווים בשטחם, וצדדיה הארוכים ישרים
צורה גאומטרית מוארכת, סימטרית לאורכה ושאינה קמורה, שקצוותיה מהווים קשתות של שני מעגלים שונים, השווים ברדיוסיהם, וצדדיה קעורים כלפי מרכז מעגל התנועה
צורה גאומטרית מוארכת, סימטרית לאורכה וקמורה, שקצוותיה מהווים קשתות של שני מעגלים השונים ברדיוסיהם.
צורה גאומטרית א-סימטרית לאורכה ולרוחבה.
מעגלי תנועה לא רגילים > מעגל תנועה מרומזר

במקרים לא רבים, ייתכן מעגל תנועה שבחלק מהצמתים המרכיבים אותו, או בכולם, מוצבים רמזורים. מצב זה מתרחש בדרך כלל כאשר ישנם בצומת תנועה ערה, יותר מכפי שצומת מרומזר רגיל יכול להכיל, וישנו צורך לפזר את העומס על פני מספר צמתים מרומזרים. בישראל, הסדר תנועה זה אינו נחשב באופן רשמי למעגל תנועה, אלא הוא נחשב למספר צמתי הסתעפות נפרדים. בכניסות לצומת, בנוסף לרמזורים, מוצבים תמרורים המחייבים פנייה ימינה, ולא תמרורי מעגל תנועה. דוגמה לצומת כזה ניתן למצוא בצומת נצרת, המחבר בין כבישים 60 ו-75.
מעגלי תנועה לא רגילים > מעגל תנועה עם כניסה-יציאה בודדת

מעגל תנועה שבו יש רק כניסה אחת, שמשמשת גם כיציאה, נועד לסיים כביש עם מבוי סתום ולאפשר לכלי הרכב לבצע סיבוב פרסה באופן בטוח ונוח. הוא נפוץ בעיקר ברחובות לא רחבים או כאשר יש תוכניות לפתוח כניסות ויציאות נוספות בעתיד.
מעגלי תנועה לא רגילים > רחובות

ישנם ערים או יישובים בעולם בהן מצויים מעגלי תנועה הנקראים בשם: מעגל ולא כיכר או שחלקם משמשים בתור: "רחוב מעוגל".
תרומה לבטיחות בדרכים

מעגלי תנועה בטוחים יותר מצמתים, ובמחקר שנעשה בארצות הברית נמצא שמתרחשים בהם 40% פחות התנגשויות כלי רכב, 80% פחות פציעות ו-90% פחות פציעות קשות והרוגים. מעגלי תנועה גם מפחיתים נקודות מגע בין כלי רכב להולכי רגל. בנוסף לבטיחות גבוהה יותר לכלי רכב והולכי רגל, ולמרות המהירויות הנמוכות יותר, בעומסים לא גבוהים מעגלי תנועה יעילים יותר בוויסות תנועה, הן ממעגלי התנועה הישנים והן מצמתים מרומזרים. בעומסים גדולים, צמתים מרומזרים עדיפים. אחת הסיבות לכך היא שברגע שכביש אחד נסתם כל מעגל התנועה נסתם ואז העומס, או פקק התנועה, מתפשט גם לשאר הכבישים המתחברים למעגל התנועה.
לעומת זאת, מעגלי תנועה אינם בטוחים לרוכבי אופניים מאחר שהתנועה בכיכר כל הזמן זזה. ניסיון לסמן במעגל התנועה נתיבים מיוחדים לרוכבי אופניים רק הגדיל את הסכנה הנשקפת להם. כמו כן, מאחר שמעברי חצייה שלפני מעגל התנועה אינם מרומזרים ישנה סכנה להולכי רגל כבדי ראייה, בגלל שמהירות היציאה מהכיכר יחסית גבוהה לזו של צומת.
בישראל

בישראל מתרחבת מגמת הקמת מעגלי תנועה במקום צמתים מרומזרים, כאשר זכות הקדימה היא של הנמצאים במעגל.
מעגלי תנועה היו נפוצים בערים רבות בישראל עוד מימי המנדט הבריטי. החל משנות ה-50 הם הלכו ונעלמו ורובם הפכו לצמתים מרומזרים. מעגלי התנועה, שנקראו אז כיכרות, היו לרוב קטנים ומסומנים באופן מינימלי בלבד. ככל הידוע, הם מילאו את תפקידם בהצלחה.
השימוש בצמתים בישראל היה נהוג עד לסוף שנות ה-80. בשנות ה-90 ובתחילת שנות ה-2000 החלו יותר ויותר ערים לבנות מעגלי תנועה, בעיקר בתוך שכונות ובכבישים המחברים בין שכונות. לעומת זאת, בראשון לציון בוטלה ב-2006 הכיכר במפגש הרחובות שד' ההסתדרות, שד' יצחק רבין, רח' התקומה ורח' חומה ומגדל עקב אי עמידה בעומסי התנועה הגדולים.
בבאר שבע לבדה ישנם למעלה מ-250 מעגלי תנועה, כשמרביתם כוללים פיתוח מושקע. תופעה ייחודית זו במרחב הציבורי היא מהגדולות בישראל. לכ-50 מעגלי תנועה אלה יש שם ייחודי והם מקושטים באלמנטים מעוצבים, פסל, מזרקה או גינון מושקע, על ידי אמנים ידועי שם. חלק מהם מנציחים אנשים ידועים, ארגונים בין-לאומיים ומקומיים וחלק מציינים אירועים חשובים ומשמשים כאנדרטה. ביישוב שוהם, נכון לשנת 2022 נבנו 79 כיכרות.
בעולם

מוערך כי בצרפת יש מעל ל-30,000 מעגלי תנועה, בבריטניה כ-25,000 מעגלי תנועה, ובארצות הברית כ-4,000, ו-3% מתוכם נמצאים בעיר כרמל (אינדיאנה) אשר נחשבת "הבירה הבלתי רשמית של מעגלי התנועה של ארצות הברית".
באנגליה ישנם מעגלי תנועה דו-סטריים שסביבם ישנם מעגלי תנועה קטנים יותר. מעגל תנועה כזה נקרא בשם: "Magic Roundabout (מעגל הקסמים)" ואחד המפורסמים ביותר מביניהם נמצא בעיירה סווינדון בדרום-מערב אנגליה.
הערות שוליים

↑  בן המילטון-באיילי ופיל ג'ונס, Improving traffic behaviour and safety through urban design, עמ' 3 (באנגלית)
↑  אסתר זנדברג, במעגל התנועה, באתר הארץ, 30 במרץ 2003
↑  קרן צוריאל הררי, ימינה בדולפין, שמאלה בחליל, באתר כלכליסט, 23 במרץ 2019
↑  איליה יגורוב, 7 כיכרות 7 סיפורים, אתר באר שבע נט, 12 בינואר 2020
↑   Why The U.S. Hates Roundabouts, סרטון  באתר יוטיוב (אורך: 12:22)
| --- | --- |
בקרת זהויות :  NLI: 987007543715105171  BnF: cb120111663 (data)  GND: 4331587-2  LCCN: sh85136761  NKC: ph166367 
מעגל תנועה עגול בעיר יהוד
שילוט בכניסה לכיכר סטרומה בחולון
אחוות השלג

| --- | --- |

 מבוסס על:  Society of Snow 
 בימוי:  חואן אנטוניו באיונה 
 הופק בידי:  Belén Atienza Azcona, חואן אנטוניו באיונה, בפסקה זו רשומה אחת נוספת שטרם תורגמה 
 תסריט:  ברנט ווילפלנה 
 שחקנים ראשיים:  Enzo Vogrincic (Numa Turcatti) Esteban Bigliardi (Javier Methol) Rafael Federman (Eduardo Strauch) Tomas Wolf (Gustavo Zerbino) Matías Recalt (Roberto Canessa) Agustín Pardella (Nando Parrado) Maximiliano de la Cruz Carlos Páez Rodríguez Agustín Della Corte 
 מוזיקה:  מייקל ג'אקינו 
 צילום:  פדרו לוקה 
 מדינה:  ספרד, ארצות הברית 
 חברה מפיצה:  נטפליקס 
 הקרנת בכורה:  4 בינואר 2024 
 משך הקרנה:  144 דק' 
 שפת הסרט:  ספרדית 
 סוגה:  סרט הרפתקאות, סרט היסטורי, סרט דרמה, סרט ביוגרפי, סרט מתח 
 פרסים:  פרס גויה לסרט הטוב ביותר 
 דף הסרט ב־IMDb
 
אחוות השלג (בספרדית: La sociedad de la nieve) הוא סרט דרמה ספרדי משנת 2023 בבימויו של חואן אנטוניו ביונה. הסרט מבוסס על ספר באותו שם מאת פבלו ויירו, המספר את סיפורם של ניצולי אסון טיסה 571 של חיל האוויר האורוגוואי בשנת 1972. המטוס נשא 45 נוסעים, ביניהם קבוצת רוגבי מאורוגוואי, בדרכם למשחק בצ'ילה, והתרסק בהרי האנדים. בעקבות ההתרסקות, הניצולים נאלצו להתמודד עם תנאי מזג האוויר הקשים, מחסור במזון, ובידוד מוחלט, ונלחמו על חייהם במשך יותר מחודשיים.
הסרט הוקרן בפסטיבל הסרטים הבינלאומי ה-80 של ונציה במשבצת מחוץ לתחרות. הסרט יצא לאקרנים באורוגוואי ב-13 בדצמבר 2023, בספרד ב-15 בדצמבר 2023, ובארצות הברית ב-22 בדצמבר 2023, לפני שיצא בנטפליקס ב-4 בינואר 2024.
הסרט קיבל ביקורות חיוביות. הוא זכה ב-12 פרסים, כולל הסרט הטוב ביותר והבמאי הטוב ביותר בטקס פרסי גויה ה-38 . בטקס פרסי האוסקר ה-96, הוא היה מועמד לסרט העלילתי הבינלאומי הטוב ביותר, המייצג את ספרד, והאיפור ועיצוב השיער הטובים ביותר .
עלילה

ב-13 באוקטובר 1972, טיסה 571 של חיל האוויר של אורוגוואי, שנשכרה על ידי קבוצת כדורגל רוגבי אורוגוואי ותומכיהם כדי לקחת אותם למשחק בסנטיאגו, צ'ילה, מתרסקת לתוך קרחון בלב הרי האנדים. מתוך 45 הנוסעים, 29 שורדים את ההתרסקות הראשונית, אם כי יותר ימותו מפציעות, מחלות ומפולת שלגים במהלך השבועות הבאים. לכודים באחת הסביבות הבלתי נגישות והעוינות ביותר על פני כדור הארץ, הניצולים נאלצים לפנות לקניבליזם של אלה שכבר מתו כדי להישאר בחיים. עם זאת, במקום להסתובב זה נגד זה, הניצולים מסתמכים על עבודת הצוות השיתופית שלמדו באמצעות רוגבי ואמונה רוחנית, כדי להימלט מההרים.
ביקורות

באתר Rotten Tomatoes הסרט קיבל ציון של 90% מתוך 155 הביקורות של מבקרים הן חיוביות, עם דירוג ממוצע של 7.8/10. קונצנזוס האתר קובע: "אחוות השלג מביאה מיומנות טכנית מרשימה לסיפור של טרגדיה אמיתית, אך אף אחד מהמופע הזה לא בא על חשבון המסר הפשוט והעוצמתי שלה." Metacritic, שמשתמש בממוצע משוקלל, העניק לסרט ציון של 72 מתוך 100, בהתבסס על 33 ביקורות, מה שמעיד על "ביקורות חיוביות בדרך כלל".
בynet רשמו "אחוות השלג" הוא סרט פרווה על אחד הסיפורים המזעזעים בהיסטוריה
פיטר בראדשו מהגרדיאן העניק לסרט ארבעה כוכבים מתוך חמישה שכינו אותו "סרט נלהב, לבבי ומצולם בתשוקה ובכישרון". הביקורת היחידה שלו הייתה ש"ביונה מתעלם מהתעלומה המוזרה והאפלה של מקרה האנדים; החשד המוזר שהחוויה הפכה את הניצולים ל"פוסט-אנושיים".
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס סאטורן | 2 בפברואר 2025 | הסרט הבינלאומי הטוב ביותר | מועמדות |  |
הערות שוליים

↑  Society of the Snow. Hachette UK. 7 באפריל 2022. ISBN 978-1-4087-1637-3. ארכיון מ-23 באוקטובר 2023. נבדק ב-21 באוקטובר 2023. {{cite book}}:  (עזרה)
↑  Vivarelli, Nick (22 ביולי 2023). "Netflix Survival Thriller 'Society of the Snow,' About Andes Plane Crash Survivors, Set as Venice Film Festival Closer". Variety. ארכיון מ-23 ביולי 2023. נבדק ב-22 ביולי 2023. {{cite web}}:  (עזרה)
↑  Meseguer, Astrid (29 באפריל 2022). "'La sociedad de la nieve': así es el ambicioso rodaje de J.A. Bayona sobre el Milagro de los Andes". La Vanguardia (בספרדית). ארכיון מ-10 באפריל 2023. נבדק ב-22 במאי 2022. {{cite news}}:  (עזרה)
↑  "Biennale Cinema 2023 | La sociedad de la nieve by J.A. Bayona is the closing film of the 80th Venice Film Festival". La Biennale di Venezia. 2023-07-22. ארכיון מ-24 ביולי 2023. נבדק ב-2023-07-22. {{cite web}}:  (עזרה)
↑  Redacción. "La sociedad de la nieve tuvo su estreno en cines uruguayos: la emoción de su director". El Observador. ארכיון מ-6 בדצמבר 2023. נבדק ב-2023-12-06. {{cite web}}:  (עזרה)
↑  "The film that will represent Spain at the Oscars will arrive on Netflix on January 4". La Razón (in Spanish). 2023-10-23. ארכיון מ-23 באוקטובר 2023. נבדק ב-23 באוקטובר 2023. {{cite web}}:  (עזרה)
↑  "IFC Center - Society of the Snow". ארכיון מ-25 בדצמבר 2023. נבדק ב-25 בדצמבר 2023. {{cite web}}:  (עזרה)
↑  "'La sociedad de la nieve', la película 'granadina' de J.A. Bayona, ya tiene fecha de estreno en Netflix". Ideal (בספרדית). 6 באוקטובר 2023. נבדק ב-7 באוקטובר 2023. {{cite news}}:  (עזרה)
↑  Bergeson, Samantha (2023-12-21). "2024 Oscar Shortlists Unveiled: 'Barbie,' 'Poor Things,' 'Maestro,' and 'The Zone of Interest' Make the Cut". IndieWire (באנגלית אמריקאית). ארכיון מ-13 בינואר 2024. נבדק ב-2023-12-22. {{cite web}}:  (עזרה)
↑  שמוליק דובדבני, "אחוות השלג" הוא סרט פרווה על אחד הסיפורים המזעזעים בהיסטוריה, באתר ynet, 6 בינואר 2024
↑  Bradshaw, Peter (2023-12-19). "Society of the Snow review – cannibalism in the ice in incredible real-life survival tale". Guardian. Guardian. נבדק ב-2024-08-04.
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
חואן אנטוניו ביונה וכמה חברי שחקנים יחד עם ניצולי האסון קרלוס פאז רודריגז, פרננדו פאראדו ורוברטו קאנסה בהקרנת הבכורה של הסרט בוונציה
ג'סיקה מאיר

| --- | --- |

מאיר, 2016
 לידה:  1 ביולי 1977 (בת 47) ארוסטוק, מיין, ארצות הברית
 מידע כללי
 בשירות:  אסטרונאוטית בשירות NASA
 לאום:  ארצות הברית ארצות הברית
 השכלה:  מכון סקריפס לאוקיינוגרפיה  אוניברסיטת בראון  אוניברסיטת החלל הבין-לאומית 
 עיסוקים נוספים:  מרצה בבית ספר לרפואה
 תקופת השירות:  2013–הווה (כ־12 שנים)
 זמן שהייה בחלל:  204 ימים, 15 שעות ו-19 דקות 
 מספר פעילות חוץ-רכבית:  1
 זמן שהייה בפעילות חוץ-רכבית:  7 שעות ו-17 דקות
 ביוגרפיה בנאס"א:  ג'סיקה מאיר באתר נאס"א (באנגלית)
 משימות
 NEEMO‏ 4, משלחות 61 / 62 לתחנת החלל הבינלאומית, סויוז MS-15
   
 עיטורים
 honorary doctor of Luleå University of Technology (2020)  היכל התהילה של נשות מיין (2022) 
 
ג'סיקה אולריקה מאיר (באנגלית: Jessica Ulrika Meir; נולדה ב־1 ביולי 1977) היא אסטרונאוטית אמריקאית ממוצא יהודי-ישראלי, דוקטור לביולוגיה ימית, ופיזיולוגית. לפני כן, הייתה אקוונאוטית מטעם נאס"א, ועוזרת מרצה להרדמה בבית הספר לרפואה של אוניברסיטת הרווארד. לקחה חלק במשלחות 62/61 לתחנת החלל הבינלאומית, בשנים 2019–2020.
המגזין האמריקאי "TIME" כלל אותה ברשימה "טיים 100" למאה האנשים המשפיעים ביותר לשנת 2020.
קורות חיים

מאיר נולדה בקאריבו, ארוסטוק, מיין שבארצות הברית. אמהּ שוודית מרקע נוצרי, ואביה רופא יהודי־ישראלי ממוצא עיראקי שירד מהארץ לשוודיה בצעירותו, על מנת ללמוד רפואה, אך חזר זמנית כדי להשתתף במלחמת העצמאות של מדינת ישראל, כנהג אמבולנס. על אף שאמה לא־התגיירה, מאיר עצמה מזדהה תרבותית גם כיהודייה, הלכה לבית כנסת, ואף חגגה בת מצווה. לה קרובי משפחה רבים בישראל, והיא אף ביקרה בארץ פעמיים: פעם ראשונה כנערה עם הוריה ואחיה, ופעם שנייה כאסטרונאוטית כשבאה להרצות בחיפה בסמסטר הקיץ של אוניברסיטת החלל הבינלאומית.
בשנת 1999 קיבלה תואר ראשון בביולוגיה מאוניברסיטת בראון, בשנת 2000 קיבלה תואר שני בחקר החלל מאוניברסיטת החלל הבינלאומית ובשנת 2009 קיבלה דוקטורט בביולוגיה ימית ממכון סקריפס לאוקיינוגרפיה.
קורות חיים > מחקרים

מחקר הדוקטורט שלה התמקד בפיזיולוגית הצלילה של הפינגווין הקיסרי ושל פיל הים הצפוני.
בין השנים 2000–2003 מאיר עבדה במתקן מחקר טיסה המאוישת של לוקהיד מרטין (הנמצא בתוך מרכז החלל ג'ונסון של נאס"א), וחקרה את ההשפעות של טיסה ממושכת בחלל על גוף האדם. בשנת 2002 השתתפה מאיר כאקוונאוטית במשימה NEEMO ‏4, משימה משותפת לנאס"א ולמנהל האוקיינוסים והאטמוספירה הלאומי, בה שהתה יחד עם שאר חברי הצוות במעבדת מחקר תת־ימית במשך חמישה ימים.
בשנת 2011 חקרה מאיר את האווז ההודי, מסוג אווז אפור, המסוגל לעוף מעל הרי ההימלאיה במצבים של אטמוספירה דלילה.
קורות חיים > בנאס"א

בשנת 2013 נבחרה מאיר לקבוצת האסטרונאוטים ה־21 מטעם נאס"א (סוכנות החלל האמריקנית), והיא השלימה את אימוניה עמם ביולי 2015.
בשנת 2016, לקחה גם חלק בתוכנית האימונים ה-ESA CAVES(אנ') של סוכנות החלל האירופית המדמה משימות רחוקות על אסטרואידים, באמצעות חקירת מערות במעמקי האי סרדיניה שבים התיכון.
קורות חיים > בנאס"א > משלחות 61/62 לתחנת החלל הבינלאומית

ב־25 בספטמבר 2019, בזמן 19:42:40 UTC, מאיר שוגרה על גבי סויוז MS-15 ביחד עם עמיתיה לתחנת החלל הבינלאומית, אולג סקריפוצ'קה והזאע אל-מנסורי. מאיר היא מהנדסת הטיסה של משלחות 61 ו־62 לתחנת החלל הבינלאומית.
ב־18 באוקטובר 2019, יצאה מתחנת החלל יחד עם האסטרונאוטית כריסטינה קוק למשימת תיקון התקן BCDU, ובכך הן ביצעו את הליכת החלל הראשונה שבוצעה בידי צוות נשי בלבד.
ב־17 באפריל 2020, מאיר שבה לכדור הארץ לאחר 205 יום בחלל, יחד עם עמיתיה אולג סקריפוצ'קה ואנדרו מורגן.
קורות חיים > בנאס"א > תוכנית ארטמיס

ב־2020 נבחרה מאיר על־ידי נאס"א לאחת מקבוצת האסטרונאוטים שייקחו חלק בתוכנית ארטמיס, ששמה את יהבה על "להחזיר עטרה ליושנה" בדמות נחיתה מאוישת אמריקנית על הירח, והיא עתידה לממש זאת במהלך שנת 2025.